title: Saneaytara va Selknam
text: Tici XIX-eafa decemda, Tierra del Fuego ewalapa va dulapera ke yona vartesa japa nekiyir. Koplekura va namulolafa vartera va kobodapa wal patectolikeem is britanaf boniasik isu argentinaf isu tcileaf reduyur, numen bata koboda kadayar awalkopesa geja. Namulolafa japa va tanoy Pound sterling talolk ika kot xonukesiyin Selknam saneik dace dodeyed. Wazdera tiyir atoera va nuba ke kosik iku oblaka. Lentefa staba taneon tikiyid numen lamasa runta ge ewalotsa dilizeyer, otceteson il stakera. Aneyason va okaca, tcileafe bowere bak 1890 va Dawson ewala kaike Beagle vedil pu Societas S. Francisci Salesii alkagrustaks xaadayar, exoneteson va gelbeso vuidexo. Selknam mikrasaneik lapteyes va saneaytara ko bata ewala tori toloya sanda zo liziyid. Toloya Selknam yasa bak 1889 bal Tamefa Wonara ke Paris zo kabdunediyid.